Pagrindinės vertimo paslaugų teikimo sutarties Nr. (10.1)-1Ū-
1 priedas

TECHNINĖ SPECIFIKACIJA 
XII PIRKIMO DALIAI

Bendrieji reikalavimai paslaugoms:

1.	Vertimo raštu paslaugos: iš lietuvių kalbos į 2 punkte nurodytą  užsienio kalbą, iš 2 punkte nurodytos užsienio kalbos į lietuvių kalbą, įskaitant teksto sutvarkymą kalbos požiūriu – redagavimą (korektūrą). Redagavimo kaina pateikiama atskirai.
2.	Kalbos: anglų, rusų, vokiečių, prancūzų, lenkų, italų, ispanų.
3.	Paslaugų gavėjas – Nacionalinė teismų administracija arba Teismas, su kuriuo sudaryta Pagrindinė paslaugų teikimo sutartis.
4.	Vertimo žodžiu paslaugos: nuoseklusis ir sinchroninis vertimas iš lietuvių kalbos į 2 punkte nurodytą  užsienio kalbą ir iš 2 punkte nurodytos  užsienio kalbos į lietuvių kalbą.
5.	Verčiamos informacijos pobūdis:
5.1. procesiniai dokumentai, raštai, pranešimai ir pan. (raštu);
5.2.vertimas teismo posėdžiuose, seminaruose ir konferencijose (pranešimų), pasitarimuose, dalykiniuose susitikimuose ir kt. (nuoseklusis arba sinchroninis vertimas žodžiu).
6.	Paslaugų teikėjas užtikrina vertimų konfidencialumą.
7.	Paslaugų teikėjas garantuoja atliekamo ar atlikto vertimo kokybę, t. y. vertimas turi būti techniškai ir gramatiškai teisingas, vertimo turinys – atitikti verčiamos informacijos originalo kalba turinį.
8.	Paslaugų teikėjas užtikrina, kad vertimo raštu ir žodžiu bei redagavimo paslaugas atliktų vertimo paslaugų viešojo pirkimo sąlygų kvalifikacinius reikalavimus atitinkantys vertėjai ir redaktoriai.

Reikalavimai vertimams raštu: 

1.	Išverstas tekstas turi būti suredaguotas (nebent Paslaugų gavėjas pageidautų kitaip). Paslaugų gavėjui nustačius teksto rišlumo trūkumus ar kitus netikslumus, klaidas ir apie tai informavus Paslaugų teikėją, Paslaugų teikėjas be papildomo mokesčio kuo skubiau ir ne vėliau kaip per 1 (vieną) darbo dieną nuo pretenzijos dėl trūkumų pateikimo dienos privalo ištaisyti nurodytus trūkumus.
2.	Paslaugų gavėjo įgaliotasis atstovas pateikia Paslaugų teikėjo įgaliotajam atstovui vertimui skirtą tekstą el. paštu (Open Office, Word arba pdf formatu) arba faksu.
3.	Paslaugų teikėjas verčia Paslaugų gavėjo pateiktą tekstą į kalbą, kurią nurodo Paslaugų gavėjo atstovas, ir sutvarko išverstą tekstą kalbos požiūriu (redaguoja, atlieka korektūras).
4.	Paslaugų teikėjas, Paslaugų gavėjui pateikus verčiamą tekstą, atlieka teksto vertimą tokiais terminais: 
4.1. skubus vertimas raštu – iki 6 sutartinių puslapių (po 1 800 spaudos ženklų be tarpų verčiamo teksto) per 8 (aštuonias) darbo valandas; 
4.2. įprastas vertimas raštu – iki 4 sutartinių puslapių (po 1 800 spaudos ženklų be tarpų verčiamo teksto) per 8 (aštuonias) darbo valandas;
4.3. įprastas vertimas raštu – iki 25 puslapių (po 1 800 spaudos ženklų be tarpų verčiamo teksto) per 3 (tris) darbo dienas.
5.	Paslaugų teikėjas Paslaugų gavėjo įgaliotajam atstovui pateikia išverstą ir kalbos požiūriu sutvarkytą tekstą elektroninėje laikmenoje (Word formatu) elektroniniu paštu.
6.	Paslaugų gavėjo prašymu Paslaugų teikėjas turi be papildomo mokesčio patvirtinti kiekvieną vertimo teksto puslapį Paslaugų teikėjo antspaudu ir vertėjo parašu. Patvirtintas teksto originalas pateikiamas paštu ar kitu su Paslaugų gavėju suderintu būdu. 
7.	Paslaugų teikėjas garantuoja vertimo raštu paslaugų kokybę, užtikrinančią sklandų Paslaugų gavėjo darbą dėl tinkamo (užtikrinamas išversto teksto atitikimas verčiamam tekstui turinio prasme) ir savalaikio vertimo atlikimo.

Reikalavimai vertimams žodžiu (nuoseklusis ar sinchroninis vertimas):

1.	Kalba – aiški, suprantama vienareikšmiškai, taisyklingos dikcijos.
2.	Paslaugų teikėjas užtikrina vertimo žodžiu paslaugų teikimą kiekvieną dieną (įskaitant poilsio ir šventines dienas) bet kuriuo paros metu.
3.	Paslaugų gavėjo įgaliotasis atstovas pateikia užsakymą Paslaugų teikėjui dėl nuoseklaus vertimo atlikimo ne vėliau kaip prieš 1 (vieną) darbo dieną, sinchroninio vertimo atlikimo atveju ne vėliau kaip prieš 2 (dvi) darbo dienas iki paslaugos atlikimo dienos. Skubiais atvejais (Paslaugų gavėjas turi turėti pagrįstus motyvus dėl skubos taikymo), Paslaugų gavėjas įgaliotasis atstovas gali pateikti užklausą Paslaugų teikėjui dėl vertimo atlikimo trumpesniais terminais. Teikiant užklausą nurodoma informacija apie: 
•	vertimo kalbą;
•	reikalaujamą vertėjų skaičių;
•	vertimo tematiką;
•	orientacinę vertimo trukmę (valandomis);
•	renginio pobūdį, vietą, klausytojų skaičių;
•	turimą įrangą, skirtą paslaugoms atlikti;
•	kitus būtinus išspręsti klausimus, kad paslaugos būtų tinkamai suteiktos. 
4.	Paslaugų teikėjo įgaliotasis atstovas pateikia Paslaugų gavėjo įgaliotajam atstovui vertėjo (-ų) pavardes ir kontaktinę informaciją ne vėliau kaip per 1 (vieną) darbo dieną nuo užsakymo sutarties sudarymo, o skubaus vertimo atveju – per 1 (vieną) kalendorinę dieną, tačiau bet kuriuo atveju minėta informacija turi būti pateikiama ne vėliau nei iki renginio pradžios.
5.	Paslaugų teikėjas užtikrina nurodyto (-ų) vertėjo (-ų) dalyvavimą renginyje visą paslaugų atlikimo laiką.
6.	Nuosekliojo vertimo žodžiu laikas po pirmos valandos apvalinamas kas pusvalandį, sinchroninio vertimo – po antros valandos apvalinamas kas pusvalandį. Tuo atveju, jei atvykus vertėjui paaiškėja, kad vertimo paslaugos nebereikalingos, Paslaugų teikėjui sumokama pusvalandžio vertimo paslaugų kaina.
7.	Paslaugų teikėjas garantuoja vertimo žodžiu paslaugų kokybę, užtikrinančią sklandų Paslaugų gavėjo darbą dėl tinkamo (užtikrinamas vertimo turinio atitikimas verčiamos informacijos originalo kalba turiniui, atsižvelgiant į konkrečios tematikos terminų specifiškumą) vertimo atlikimo. 

ŠALIŲ REKVIZITAI:

PASLAUGŲ GAVĖJAS
Lietuvos Aukščiausiasis Teismas
Juridinio asmens kodas 188602032

Turto valdymo skyriaus vedėja,
atliekanti teismo kanclerio funkcijas

__________________________
Erika Klėgerė
                            A.V.
	
		PASLAUGŲ TEIKĖJAS
UAB „Dokana“
Juridinio asmens  kodas 304076219

Direktorė

_____________________________
Diana Kaušpėdienė   
                                             A.V.